ΓΡΑΠΤΗ ΕΡΩΤΗΣΗ P-0057/00

υποβολή: Brian Simpson (PSE) προς την Επιτροπή

(18 Ιανουαρίου 2000)

Θέμα: Καταστροφή από διαρροή πετρελαίου από το Erika

Στις 12 Δεκεμβρίου 1999, το πετρελαιοφόρο Erika έπαθε βλάβη 70 χιλιόμετρα νότια του Finistre στις ακτές της Γαλλίας.

Η επακόλουθη διαρροή πετρελαίου έθεσε τη Γαλλία μπροστά σε μία από τις χειρότερες οικολογικές καταστροφές που σημειώθηκαν ποτέ στην Ευρώπη.

Μετά από μια σειρά παρόμοιων καταστροφών του Amoco Cadiz το 1978, του Braer το 1993 και του Sea Empress το 1996 θεσπίστηκε ένα σύνολο νομοθετικών διατάξεωνπό την αιγίδα της Διεθνούς Σύμβασης για την πρόληψη της ρύπανσης από τα πλοία (MARPOL) και της Ευρωπαϊκής Ένωσης. Όλα αυτά τα ατυχήματα θα μπορούσαν να είχαν αποφευχθεί ή θα μπορούσαν να μην είχαν προκαλέσει τη ζημία που προκάλεσαν όταν συνέβησαν. Δυστυχώς, τα αποδεικτικά στοιχεία δείχνουν ότι η επιβολή των ελέγχων επί της μεταφοράς πετρελαίου διά θαλάσσης εξακολουθεί να είναι πολύ χαλαρή για να μπορεί να διασφαλίζει πραγματική προστασία.

Τι μέτρα προτίθεται να λάβει η Επιτροπήπό το φως της καταστροφής που προκάλεσε το Erika τόσο σε επίπεδο ασφάλειας στη θάλασσα όσο και σε επίπεδο άμεσων περιβαλλοντικών επιπτώσεων;

Απάντηση της κας de Palacio εξ ονόματος της Επιτροπής

(23 Φεβρουαρίου 2000)

Σχετικά με τα μέτρα που πρέπει να ληφθούν μετά από το ναυάγιο του Erika, στο ζήτημα της ασφάλειας της ναυσιπλοΐας και των περιβαλλοντικών επιπτώσεων, η Επιτροπή παραπέμπει το Αξιότιμο Μέλος στη δήλωσή της κατά τη σύνοδο της ολομελείας του Κοινοβουλίου τον περασμένο Ιανουάριο.

Σε ό, τι αφορά την ασφάλεια των πετρελαιοφόρων, η Επιτροπή αποφάσισε να εκδώσει ανακοίνωση με στόχο να δοθεί ένα ισχυρό μήνυμα της Κοινότητας για τους κινδύνους από εκτεταμένες ρυπάνσεις των ευρωπαϊκών ακτών από τα πετρελαιοφόρα πλοία. Στην ανακοίνωση θα επισημαίνονται οι προτεραιότητες δράσεων όπου μεταξύ άλλων θα προβλέπεται η εντατικοποίηση των επιθεωρήσεων σε πλοία, ενδεχομένως εκτός προδιαγραφών, στα λιμάνια της Κοινότητας. Η Επιτροπή θα προτείνει μέτρα για την ενίσχυση των εν ισχύι οδηγιών προς τις εταιρείες επιθεώρησης πλοίων και τις κρατικές λιμενικές αρχές. Θα εξετάσει δε ακόμη το ζήτημα του ταχύτερου παροπλισμού δεξαμενόπλοιων με μονό κύτος αλλά επίσης και την παροχή οικονομικών κινήτρων για τη

γρήγορη εισαγωγή δεξαμενόπλοιων διπλού κύτους. Θα αντιμετωπισθεί ενδεχομένως η λήψη μέτρων για τη διεύρυνση της ευθύνης των εμπλεκομένων στη μεταφορά πετρελαίου μερών. Η δράση αυτή θα εντοπιστεί αρχικά στη δρομολόγηση ελεύθερων συμφωνιών μεταξύ πλοιοκτητών δεξαμενόπλοιων, έτσι ώστε να βελτιωθεί η σημερινή διεθνής κατάσταση στο θέμα της αποζημίωσης καταστροφών που προκαλούνται από μεγάλα επεισόδια ρύπανσης.

Μεταξύ των δράσεων που ανέλαβε η Επιτροπή για τον περιορισμό των αμέσων περιβαλλοντικών συνεπειών από το ναυάγιο του Erika, είναι ότι συνέδραμε στην παροχή βοήθειας και διόρισε σε πρώιμη φάση έναν ανώτεροπάλληλο ως επιτόπου σύνδεσμο, μεταξύ των γαλλικών επιχειρησιακών αρχών και των ξένων πλοίων που προσέφεραν βοήθεια. Μετά από αίτημα των γαλλικών αρχών, που διαβιβάστηκε ταχύτατα από την Επιτροπή, διατέθηκαν σε σύντομο χρονικό διάστημα από 11 ευρωπαϊκές χώρες 26 χιλιόμετρα φραγμάτων κατά του πετρελαίου καθώς επίσης και μηχανές καθαρισμού πουλιών. Προσέφεραν επίσης βοήθεια εθελοντικές οργανώσεις αναλαμβάνοντας συγκεκριμένα τη φροντίδα των προσβεβλημένων πουλιών. Εμπειρογνώμονες της κοινοτικής επιχειρησιακής ομάδας για τη θαλάσσια ρύπανση προσφέρθηκαν κατόπιν αιτήματος να βοηθήσουν τις γαλλικές αρχές στην αξιολόγηση προσφοράςπηρεσιών από ιδιωτικές επιχειρήσεις της Ευρώπης. Η επιχειρησιακή ομάδα συντόνιζε επίσης τους παρατηρητές από τα κράτη μέλη στους οποίους δόθηκε η ευκαιρία να επισκεφθούν τις μολυσμένες περιοχές και να μελετήσουν τον τρόπο κατά τον οποίο θα αντιμετωπίζονταν η κατάσταση ώστε να αντληθούν διδάγματα από τη γαλλική εμπειρία.

Τελικά, η Επιτροπή σε επαφή με το γαλλικό Υπουργείο Περιβάλλοντος εξετάζει τις δυνατότητες για τηνποστήριξη ενός εις βάθος ελέγχου των περιβαλλοντικών συνεπειών από την πετρελαϊκή ρύπανση. Ο έλεγχος αυτός θα αξιολογήσει τις επιπτώσεις της ρύπανσης καθώς και τις χρησιμοποιούμενες τεχνικές απορρύπανσης. Τα αποτελέσματα θα έχουν μέγιστη σημασία για όλους εκείνους που ασχολούνται με τις ρυπάνσεις του θαλασσίου περιβάλλοντος. Η Επιτροπή προτίθεται να ενισχύσει τον έλεγχο αυτόν με ποσό ύψους 300.000.